Shuningdek, boquvchisini yo‘qotgan ayollarning farzandlari ham shunday imtiyozga ega bo‘ldi. Foto: Kun.uz Maktabgacha va maktab ta’limi vazirligi va Iqtisodiyot va moliya vazirligining qo‘shma qarori bilan maktabgacha ta’lim tashkilotlari va maktab-internatlardagi bolalar ta’minotiga haq to‘lash tartibi to‘g‘risidagi nizomga o‘zgartirish va qo‘shimchalar kiritildi. Xususan, boquvchisini yo‘qotgan ayollarning farzandlari, shuningdek vatan himoyasi va el-yurtimiz tinchligi yo‘lida yaralanganligi, kontuziya yoki mayib bo‘lganligi oqibatida halok bo‘lgan harbiy xizmatchilar va xodimlarning farzandlari kvotadan qat’i nazar ota-onalar to‘lovidan ozod qilinadi. Hujjat Qonun hujjatlari ma’lumotlari milliy bazasida e’lon qilingan va 2023 yil 22 avgustdan kuchga kirdi.